Il-media officer ta’ Lazio, Arturo Diaconale, ittieħed l-isptar tard il-Ġimgħa wara nofs in-nhar għalkemm għadu mhux ċar jekk hux pożittiv għal coronavirus. Diaconale se jkun qed jagħmel operazzjoni għalkemm anke hawn ma kienx hemm aktar dettalji dwar dan kollu. Diaconale għandu 74 sena u ilu kelliem għall-club mill-belt kapitali Taljana sa mis-sena 2016. Hu ilu jsemmi l-fatt li t-team favorit tiegħu għandu jerġa’ jibda jitħarreġ u fil-fatt huma viċin li jagħmlu dan matul dan ix-xahar. Lazio jinsabu punt biss taħt il-leaders Juventus fil-klassifika tas-Serie A Taljana u qed jisfidaw għall-unuri finali.